**COMUNICACIÓN**

***CONCELLOdoCARBALLIÑO***

COMUNICADO

A BIBLIOTECA MUNICIPAL TEN CUBERTAS ACTUALMENTE AS NECESIDADES DE NOVIDADES EDITORIAIS

En relación cun comunicado remitido polo PP a respecto das subvencións para adquirir novidades editoriais en galego para a biblioteca, facemos as seguintes aclaracións:

1. A subvención á que se refire o comunicado non se perdeu, senón que non se pediu porque xa se adquiriu a finais de ano un importante número de novidadades das editoriais en galego. E, ademáis, o Premio Antón Losada tamén incorporou outro número importante de novidades editoriais. Polo tanto, non se xustificaba a necesidade de solicitar esa subvención que supoñía un aporte importante do concello.
2. Actualmente estase catalagando un gran número de libros para poñerlos ao servizo dos usuarios. Estes libros forman parte de donacións e adquisicións, e é preciso telos catalogados para poder leelos ou dalos en préstamo.
3. Neste momento ultímase o proxecto de reforma da Casa da Cultura para mellorar as salas de lectura, así como a sala infantil-xuvenil. Tamén hai un problema de capacidade para incrementar estanterías e colocar os libros e publicacións. Este é o obxectivo prioritario neste momento, polo que, unha vez cubertas as necesidades máis perentorias de novidades editoriais, así como de actividades de animación á lectura (moi interesantes e con moita participación, por certo), o esforzo do concello céntrase en levar a cabo esta reforma, para a que si se solicitará un importante financiamento.
4. As subvencións hai que priorizalas según as necesidades. Cando se necesitan e teñen interese, hai que pedilas, pero cando non é así non hai porque facelo. Hai que ter en conta a aportación do concello, e as incorporacións que se fan por outros medios, como as donacións, ou as adquisicións a través das librerías do Carballiño que, doutro xeito, non poderían beneficiarse desta venda.

Saúdos. Comuncación Concello do Carballiño.